 Aqoon yahan Xasan oo warbaahinta la hadlaayay waxa uu hadalkiisa ku bilaabayWaxa jira saddex xisbi oo ay Somaliland leedahay oo sharciyan ah saddexdaba waxa ku jira bulsho faro badan oo qiimo leh oo aynu dadka kaga duwanahay, waxa hoggaaminaya saddex musharax oo ay saddexduba ay xaq u leeyihiin inay madaxnimo waydiistaan dadkooda, dadkuna waxay xaq u leeyihiin inay saddexda musharax ee xisbiyada hogaaminaaya ay ku qiimeeyaan taariikhdii ay soo jireen nolashoodii, xisbiyada aragtidoodu aad uma kala fogfoga, laba xisbi waxay taageereen in dekeda iyo eeriboodka la wareejiyo oo waliba markii la wareejinaayay qadiyada ka taagnayd ay ahayd tii labada gole laysugu yeedhay heshiiskaasna lagu saxeexay 25 daqiiqo oo ay dhexdeeda ka socotay golaha guurtida dagaal, askartu soo gashay oo laysku jiid jiidanaayay, laba hogaamiye iyo laba xisbi ayaa arintaas ogolaaday waxaanan u arkayaa in danbi qaranka laga galay ay tahay, waayo nolashii dadka Somaliland ee sodon sano in 25 daqiiqo oo la dagaalamaayo lagu wareejiyo maskax caafimaad qabtaa ma qaadan karto, xisbiga Waddani iyo hogaamiyahiisuba si cad ayay u diideen, waliba hogaamiyaha xisbigaasi Cirro uu meesha ka baxay, arintaas waxan ku qiimeeya oo xasuusnaada ayaan leeyahay shacabka. 